钦定古今图书集成/明伦汇编/闺媛典/第048卷 > 陆焘妻赵氏
## 钦定古今图书集成/明伦汇编/闺媛典/第048卷 > 陆焘妻赵氏

按《松江府志》：“赵氏，吉安幕长泽孙女，鄞处士陆焘妻。
至正间，两浙多虞，焘辞海宁主塾，与赵隐居松之瓢
湖。丁未夏四月，海隅有警，兵猝至，焘偕赵仓皇赴舟，
同难者争舟，焘窜登岸，将复携赵以行，而兵逼之，被
三创，遂仆深淖，赵竟自投于渊。巷讴曰：‘四月三日兵
挠湖，妇女驱辱如犬猪，殉节伊谁天水姝’。”